Patih Agung Prancis

Patih Agung Prancis (, ), resminé patih agung Républik Prancis (Premier ministre de la République française, ), inggih punika manggala pameréntah saking Républik Prancis lan mimpin Déwan Menteri, yadiastun sang sané ngambel jabatan nénten dados pamucuk parumnyané, sakadi présidén.

Perdana menteri inggih punika sang sané ngambel jabatan sané pinih tegeh kaping kalih ring Prancis, risampuné présidén Prancis. Présidén sane ngangkat nanging nénten prasida ngelepasin patih agung, prasida nunas ngundurang raga. Pamréntah Prancis, rumasuk patih agung, prasida kacunduk olih Sabha Nasional. Rikala kaadegang, patih agung ngusulang lis menteri majeng ring présidén. Dekrit lan pamutus sané katanda tanganin olih patih agung, sakadi meh-mehan makasami pamutus éksekutif, ring sor pangawasan sistem pengadilan administrasi. Makudang-kudang dekrit kaambil risampuné polih piteket saking Déwan Negara (Conseil d'État), sané madué hak mimpin olih patih agung. Para menteri ngabéla program-program kamenterianné majeng ring paatih agung, sané ngamargiang pilihan anggaran. Sapunapi pamutus punika magenah ring patih agung utawi présidén sering pisan gumantung ring napike ipun saking partai politik sané pateh. Yening sampun asapunika, présidén dados makakalih manggala negara lan de facto manggala pamréntah, nanging patih agung dados wakilné.

 Lis patih agung 

 Rekor 
 Perdana Menteri sane pinih nguda inggih punika Gabriel Attal. Kaadegang duk tanggal 9 Januari 2024, duk mayusa 34 tiban.
 Perdana Menteri sane pinih tua inggih punika Pierre Bérégovoy. Kaadegang duk tanggal 2 April 1992, duk mayusa 66 tiban.
 Anak istri sane kapertama kaadegang dados Perdana Menteri Prancis inggih punika Edith Cresson. Ring kantor saking warsa 1991 kantos 1992.
 Kalih Perdana Menteri ngamargiang swadharma dados walikota Bordeaux sinarengan: Jacques Chaban-Delmas (1969-1972) miwah Alain Juppé (1995-1997).
 Perdana Menteri sané pinih sué ngamargiang swadharma inggih punika Georges Pompidou, 6 warsa, 2 sasih, 26 rahina, saking warsa 1962 ngantos 1968.
 Perdana Menteri sané pinih cendet inggih punika Edith Cresson, 10 sasih miwah 18 rahina, saking warsa 1991 ngantos 1992.

 Pustaka